ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670039388
ขอให้แก้ไขปัญหาการตั้งร้านอาหารกีดขวางทางสัญจรบนบาทวิถี บริเวณ ถนนสีลม ซอยข้างวัดแขก แขวงสีลม เขตบางรัก กรุงเทพมหานคร จุดสังเกต เข้าซอยข้างวัดแขกมาประมาณ 100 เมตร จะพบเห็นการตั้งร้านอาหารริมถนนจำนวนหลายร้าน เนื่องจากผู้ร้องพบเห็นมีการตั้งร้านจำหน่ายอาหาร หรืออื่นๆ จำนวนหลายร้าน (ผู้ร้องไม่ทราบจำนวนที่แน่ชัด) ร้านขนาดใหญ่ที่สุดจะเป็นร้านจำหน่ายข้าวแกง (ไม่ทราบชื่อ) มีการตั้งโต๊ะให้ลูกค้ารับประทานอาหารบนบาทวิถีร่วมด้วย มีจำนวน 1 ร้าน ร่วมถึงร้านอื่นๆ ส่วนใหญ่จะนำรถเข็นจำหน่ายสินค้าขึ้นมาจำหน่ายบาทวิถี ผู้ร้องพบเห็นมาเป็นระยะเวลานานแล้ว ล่าสุดวันที่ 07 ตุลาคม 2567 เวลาประมาณ 11.00-12.00 น. คาดว่าบริเวณดังกล่าวจะมีการตั้งร้านจำหน่ายอาหารทุกวัน ซึ่งไม่มีเจ้าหน้าที่เข้ามาปราบปราม หรือเรียกค่าปรับใดๆ ประกอบกับหากเป็นกรณีอื่น เช่น จอดรถบนบาทวิถี จะมีเจ้าหน้าที่ตำรวจคอยเรียกค่าปรับ ผู้ร้องเห็นว่าไม่มีความเสมอภาคกัน เบื้องต้นผู้ร้องยังไม่เคยแจ้งเรื่องไปยังหน่วยงานใด จึงประสงค์หน่วยงานที่เกี่ยวข้องดำเนินการแก้ไขปัญหาในกรณีดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata